# Mjesta za ljude: ugrađivanje izbora u stambenu skrb za starije osobe

Australska vlada uvodi promjene u domovima za skrb starijih osoba, tako da imate veći izbor.

Dizajniramo novi sustav stambene skrbi za starije osobe koji izravno dodjeljuje mjesta starijim osobama koje žive u Australiji. Kada novi Aged Care Act [Zakon o skrbi za starije osobe] stupi na snagu 1. studenog 2025. godine, promjene će značiti sljedeće:

* osobe kojima je potrebna stambena skrb imat će više izbora za dobivanje skrbi od pružatelja usluga koji najbolje udovoljavaju njihovim potrebama
* osobe će dobiti jednostavne informacije kako bi donosili bolje informirane odluke o svojoj skrbi
* pružatelji usluga imat će poticaj pružati visokokvalitetnu skrb i inovativnije modele skrbi
* pružatelji usluga moći će ponuditi više usluga na više lokacija uz manje administrativnog opterećenja.

## Starije osobe koje trenutno žive u ustanovama za skrb

Ako već živite u domu za skrb starijih osoba, ne morate ništa poduzeti da biste se pripremili za ovu promjenu.

Glavna razlika koju ćete vidjeti kada se ljudima dodijele mjesta jest ta što će vam biti lakše preseliti se u novi dom za skrb starijih osoba po vašem izboru, ako to želite. Vlada će u vaše ime nastaviti izravno financirati dom za starije osobe koji ste odabrali.

## Starije osobe koje planiraju smještaj u domu

Do stupanja na snagu novog Zakona, način na koji dolazite do smještaja u ustanovi ostat će isti. Ako razmišljate o preseljenju u dom za skrb starijih osoba:

prvo morate biti procijenjeni od Aged Care Assessment Team [Tima za procjenu skrbi za starije osobe] i dobiti odobrenje za smještaj u ustanovi

Nakon odobrenja, možete pronaći i ući u smještaj kod pružatelja usluga koji ima slobodno mjesto.

## ****Pronalaženje pomoći****

Bit ćemo ovdje da vas podržimo i pomognemo vama i vašoj obitelji da shvatite što ove promjene znače i koje su vam mogućnosti dostupne.

Također objavljujemo više informacija o pružateljima usluga skrbi za starije osobe kako bismo vam pomogli da donosite bolje i informiranije odluke o tome gdje pristupiti skrbi koja vam odgovara. To uključuje objavu Star Ratings [ocjena zvjedicama] za pružatelje usluga smještaja, zajedno s transparentnijim informacijama o smještaju.

My Aged Care također je tu da vam pomogne.

* Za informacije o tome kako doći do usluga skrbi za starije osobe posjetite web stranicu [My Aged Care](http://myagedcare.com.au/).
* Možete se prijaviti za procjenu putem interneta i naći lokalne pružatelje usluga skrbi za starije osobe koji udovoljavaju vašim potrebama.
* Možete nazvati 1800 200 422 od ponedjeljka do petka, od 8 do 20 sati, i subotom od 10 do 14 sati.

## Ostanite u toku

Posjetite našu web stranicu za više informacija i ažutirane vijesti na [Stambeni prostori prikladni za sve osobe – osiguravanje izbora u stambenoj skrbi za starije osobe](https://www.health.gov.au/our-work/places-to-people-embedding-choice-in-residential-aged-care).

Također postoji mnogo prilika da izrazite svoje mišljenje o promjenama u skrbi za starije osobe:

* Prijavite se za primanje publikacije *EngAged*, našeg mjesečnog biltena za starije osobe: [health.gov.au/aged-care-newsletter-subscribe](http://health.gov.au/aged-care-newsletter-subscribe)
* Posjetite Aged Care Engagement Hub [Centar za angažman u skrbi starijih osoba] kako biste saznali više o najnovijim mogućnostima i rezultatima konzultacija: [AgedCareEngagement.health.gov.au/get-involved](https://agedcareengagement.health.gov.au/get-involved/).

**Započnite razgovor o skrbi za starije osobe**

Promjene Zakona o skrbi za starije osobe osigurat će da su prava starijih osoba na prvom mjestu.

Posjetite[**MyAgedCare.gov.au**](http://myagedcare.gov.au/)

Nazovite **1800 200 422** (besplatna telefonska linija organizacije My Aged Care)

Za usluge prevođenja i tumačenja nazovite 131 450 i zatražite 1800 318 209.   
Da biste koristili National Relay Service, posjetite [nrschat.nrscall.gov.au/nrs](https://nrschat.nrscall.gov.au/nrs/internetrelay) kako biste odabrali željenu pristupnu točku na njihovoj web stranici ili nazovite NRS Helpdesk na 1800 555 660.

